Diari Oficial de la Generalitat Valenciana


Sumari del DOGV 536, del 27-02-1987 (1987/808264)

RESOLUCIÓ de 26 de gener de 1987, del Conseller d'Obres Públiques, Urbanisme i Transports, per la qual són aprovades definitivament determinades Modificacions puntuals al Pla General d'Ordenació Urbana de Gandia.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   536

Data del DOGV
:   27-02-1987

Secció del DOGV
:   ALTRES DISPOSICIONS

Número del document
:   1987/808264


Data del document
:   26-01-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 26 de gener de 1987, del conseller d'Obres Públiques, Urbanisme i Transports, per la qual són aprovades definitivament deterninades modificacions puntuals al Pla General d'Ordenació Urbana de Gandia.  
Vistes les Modificacions al Pla General d'Ordenació Urbana de Gandia presentades per l'esmentat Ajuntament.   
Vist que l'Ajuntament de Gandia va tramitar un conjunt de nou Modificacions puntuals al Pla General d'Ordenació Urbana, reunides sota l'epígraf «Quarta Modificació», més una »Addició a la Quarta Modificació», i atorgà l'aprovació inicial al primer document en sessió plenària de 6 de maig de 1986, i al segon document de «Addició» en la de 5 d'agost de 1986, i obrint sengles períodes d'informació pública per terminis d'un mes, durant els quals no va ser presentada cap al legació, i després d'això atorgà l'aprovació provisional a ambdós documents en la sessió plenària de 7 d'octubre de 1986. Tots els acords foren presos per unanimitat.   
Vist que els expedients van ser tramesos per a l'informe a la Comissió Provincial d'Urbanisme el 24 d'octubre de 1986, sense que aquest fóra emès en el termini d'un mes, i a la Diputació Provincial de València, que el va emetre en sentit favorable el 20 de novembre de 1986.   
Vist que els objectes de les Modificacions que es presenten són els següents:   
1) Esmena de dos errades comeses en els plans de delimitació de sol i de zonificació de l'àrea del Grau, de manera que en primer lloc els terrenys on s'ubica l'estació de ferrocarril del Grau, que actualment estan grafiats com «zona verda», passen a estar classificats i grafiats com a «Sistema General d'Instal·lacions Ferroviàries», i en segon lloc, que la delimitació del sòl urbà en l'àrea del Grau incloga un tram de la Avinguda del Port comprés entre la prolongació del Carrer Goleta i el Carrer Daoiz i Velarde, i una zona verda, segons que hom específica en els plànols que inclou la proposta.   
2) Reducció de l'amplària de 6 a 4 metres d'un tram de vial de 30 metres de longitud compresa entre el bloc H i el Barranc Blanc.   
3) Modificació dels articles 167 i 171 de les Normes Urbanístiques, suprimint, en relació amb l'ús recreatiu, la frase «complementari dels usos permesos».   
4) Canvi d'emplaçament de l'espai destinat a aparcaments que figura grafiat en el Carrer Pare Pasqual Català, entre l'equipament escolar i l'equipament esportiu, que passarà a situar-se front al bloc núm. 43, comprés entre els Carrers San Juan de la Rivera i Cervantes, dins els terrenys qualificats com a «Zona Esportiva».   
5) Ampliació dels espais protegits de protecció arqueològica, que amb la incorporació de tretze noves zones passen a ser vint-i-set, i esmenament d'errades d'emplaçament advertides en la documentació gràfica del Pla General.   
6) Modificació de l'article 295 de les Normes Urbanístiques pel que fa a què la competència per a la concessió de les llicències de parcel·lació passe de la Comissió de Govern a l'Alcalde.   
7) Increment de l'edificabilitat màxima de les parcel·les emplaçades en les zones Residencial «Núcleo Primitivo». Platja Nord i Residencial Intensiva aïllada Platja Nord del sòl urbà, únicament per a ús hoteler, de 1'45 m2/m2.ª 2 m2/m2.   
8) Addició d'una nova Disposició Final, que seria la Tretzena, per la qual a efectes de l'article 221 de la Llei del Sòl, en ordre a anotacions i inscripcions en el Registre de la Propietat, en els actes administratius produïts en l'exercici de les funcions i els supòsits regulats expressament en les Normes Urbanístiques, hom considerarà implícit l'acord de la Comissió Provincial d'Urbanisme.   
9) Addició de la Disposició Final Catorzena referida a tipus de paviment en les voreres.   
10) (Contingut en la «Addició» tramitada). Modificació de la classificació de terrenys del Pla General i, paral·lelament del seu Programa d'Actuació, de manera que s'exclouen del sòl urbanitzable programat els 13.500 m2 que constitueixen el Parc Públic Marxuquera I (Parc l'Ermita) i hom programa idèntica superfície del pròxim Parc Públic Camí Pinet.   
Atés que en la tramitació dels expedients s'han observat els requisits exigits pels articles 40 i 4, en relació amb l'article 49, tots aquests de la Llei del Sòl, i s'han adoptat els acords municipals amb el quòrum de l'article 47.3 de la Llei Reguladora de les Bases del Règim Local.   
Atés que les Modificacions indicades en els resultants d'aquesta Resolució amb els números un, dos, tres, quatre, cinc, sis, set, nou i deu són alteracions puntuals, l'oportunitat i la conveniència de les quals, decidides per l'Ajuntament, hom considera suficientment justificades, no obstant suposar la Modificació número deu una alteració de la classificació del sòl, que per ser puntual s'estima subsumible en la figura elegida.   
Atés que, pel contrari, la pretesa Modificació número vuit, que proposava l'addició de la Disposició Final Tretzena segons la qual, a efectes de l'article 221 de la Llei del Sòl, i en ordre a anotacions i inscripcions en el Registre de la Propietat, en els actes administratius produïts en l'exercici de les funcions i els supòsits regulats expressament en les Normes Urbanístiques, hom considerarà implícit l'acord de la Comissió Provincial d'Urbanisme, no pot admetre's de cap manera ja que significaria la renúncia per part de la Comissió Provincial d'Urbanisme de competències atorgades per la Llei del Sòl, essent les competències administratives irrenunciables, com expressament indica l'article 4 de la Llei de Procediment Administratiu.   
Vistos els preceptes legals esmentats, la Llei de Procediment Administratiu i tots altres de pertinent aplicació, resolc d'aprovar definitivament les Modificacions puntuals següents al Pla General d'Ordenació Urbana de Gandia:   
1) Esmenament de dos errades comeses en els plans de delimitació de sol i de zonificació de l'àrea del Grau, de manera que en primer lloc els terrenys en els quals s'ubica l'estació de ferrocarril del Grau, que actualment estan grafiats com a «zona verda», passen a estar classificats i grafiats com a «Sistema general d'Instal·lacions Ferroviàries», i en segon lloc, que la delimitació del sòl urbà en l'àrea del Grau incloga un tram de la Avinguda del Port comprès entre la prolongació del Carrer Goleta i el Carrer Daoiz i Velarde, i una secció verda, segons s'específica en els plans que inclou la proposta.   
2) Reducció de l'amplària de 6 a 4 metres d'una secció de vial de 30 metres de longitud comprés entre l'illa H i el Barranc Blanc.   
3) Modificació dels articles 167 i 171 de les Normes Urbanístiques suprimint, en relació amb l'ús recreatiu, la frase «complementari dels usos permesos».   
4) Canvi d'emplaçament de l'especial destinat a aparcaments que figura grafiat en el Carrer Pare Pasqual Català, entre l'equipament escolar i l'equipament esportiu, que passarà a situar-se front a l'illa núm. 43 compresa entre els Carrers San Juan de Rivera i Cervantes, dins dels terrenys qualificats com a «Zona Esportiva».   
5) Ampliació dels espais protegits de protecció arqueològica, que amb la incorporació de tretze noves zones passen a ser vint-i-set, i esmenament d'errades d'emplaçament advertides en la documentació gràfica del Pla General.   
6) Modificació de l'article 295 de les Normes Urbanístiques pel que fa a què la competència per a la concessió de les llicències de parcel·lació passe de la Comissió de Govern a l'Alcalde.   
7) Increment de l'edificabilitat màxima de les parcel·les emplaçades en les zones Residencial «Núcleo Primitivo».   
Platja Nord i Residencial Intensiva aïllada. Platja Nord del sòl urbà, únicament per a ús hoteler, de 1'45 m'2/m2.ª 2 m2/m2.   
9) Addició de la Disposició Final catorzena referida a tipus de paviment en les voreres.   
10) (Contingut en la «Addició» tramitada). Modificació de la classificació de terrenys del Pla General i, paral·lelament del seu Programa d'Actuació, de forma que s'exclouen del sòl urbanitzable programat els 13.500 m2. que constitueixen el Parc Públic Marxuquera I (Parc l'Ermita) i hom programa idèntica superfície del pròxim Parc Públic Camí Pinet.   
Pel contrari, denegar la Modificació proposada segons la qual a efectes de l'article 221 de la Llei del Sòl, en ordre a anotacions i inscripcions en el Registre de la Propietat, en els actes administratius produïts en l'exercici de les funcions i els supòsits regulats expressament en les Normes Urbanístiques, hom considerarà implícit l'acord de la Comissió Provincial d?Urbanisme.  
Contra aquesta Resolució que és definitiva en via administrativa, hom pot interposar Recurs de Reposició davant aquest mateix Conseller en el termini d'un mes comptador a partir de l'endemà de la publicació, previ al Contenciós Administratiu davant la Sala Contenciosa de l'Audiència Territorial de València, havent d'interposar aquest últim recurs en el termini de dos mesos des de la publicació de la Resolució del Recurs de Reposició, si aquesta era expressa, o en el termini d'un any des de la data de la interposició de l'esmentat recurs de Reposició, si no era objecte de Resolució, tot això sense perjudici de la interposició de qualsevol altre recurs que hom considere escaient.   
València, 26 de gener de 1987.- El Conseller d'Obres Públiques, Urbanisme i Transports: Rafael Blasco i Castany.